Dewa Dîrseklî de tîmanê Şîrketa Vilakerdişê Ceyranî (DEDAŞ) xîret kerd ke hûmarkeranê ceyranî yê dewekanê Newela Îsaaxa û Zûranî dîrekan ra pa bikerê. Naye ser o mabênê tîmanê DEDAŞî û dewijan de nîqaş qewimîya
Waştişê DEDAŞî ser o leşkerê tirkî bi wesayîtanê zirxînan û TOMAyan kewtî dewe û înan hêrişê dewijan kerd. Hêriş de awa tazîkine û gazê îsotî şuxilîya, zafê ci cinîyî 5 kesî xo ra şîyî.
Hêriş de leşkeran 2ê ci cinîyî 8 kesî destbend kerdî. La nêrazîbîyayîşê şarî ser o 2 cinîyî ameyî veradayene. Nameyê destbendkerdeyan wina yê: Y. Ruvanas, R. Ruvanas, M. Ruvanas, F. Ruvanas, S. Ruvanas, C. Ruvanas. Dewe de alozîye dewam kena.
